Krac'h

Krac’h (stumm ofisiel : Crach, stumm implijet gant an ti-kêr : Crac'h) zo ur gumun e Breizh lec'hiet e kanton an Alre e departamant ar Mor-Bihan.
 Douaroniezh 
 Bevennet eo Krac'h gant div aber : Stêr Krac'h er c'hornôg hag Stêr an Alre er Reter. En tu all da Stêr Krac'h emañ An Drinded-Karnag er Mervent, Karnag er c'hornôg ha Pleñver er gwalarn. Brec'h hag An Alre a zo en Norzh, Sant-Filiberzh er Su ha Lokmaria-Kaer er gevred.
 War un dorgenn emañ an iliz parrez hag ar vourc'h, setu e soñj da lod e teu anv ar gumun diwar krec'h pe kreac'h.

 Anv 
 Erwan Vallerie (1995) ː Craz, 1233 ; Crac, 1233 ; Crach, 1262, 1387, 1438 ; Crah, 1442 ; Crach, 1516, 1630.
 Ardamezioù 
 En glazur e benn marc'h en aour ; e gab gwriet ivez en glazur karget gant peder flourdilizenn en aour treustellet.
 Sturienn ː Douar ha Mor.
 Degemeret gant ar Gumun e 1973.
 Brudet eo oa Krac'h evit marc'hadoù kezeg e penn-kentañ an .
 Istor 
 Dont a ra douaroù Krac'h eus diempradur ar barrez kozh Kaer a oa Krac'h ha Lokmaria enni gwezhall.
 Dispac'h Gall 
 Melestradurezh : krouet e voe ar gumun e 1790. Gant al lezenn eus an 23 a viz Eost 1790 e voe lakaet e kanton Lokmaria-Kaer; e distrig an Alre e oa; diskaret e voe kanton Lokmaria-Kaer e 1801 ha lakaet Krac'h e kanton an Alre e 1801 gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Krac'h en Arondisamant an Oriant bet krouet e 1800Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 155 ha 156Cassini - EHESS - Krac'h - Fichenn ar gumun.

 Brezel-bed kentañ 
 87 gwaz eus ar gumun a gollas o buhez abalamour d'ar brezel, eleze 4,18 % eus he foblañs e 1911Memorialgenweb – Plakennoù e porched an iliz katolik. 
 Eil Brezel-bed 
 D'an 29 a viz Mae 1943 e kouezh ur c'harr-nij B-17 "Up and at them" eus aerlu SUA (United States Army Air Forces) e Kerdavid; en e vourzh e kaver pemp karrnijour marvet, pemp milour all a oa deut a-benn da guitaat ar c'harr-nij en ur lammat a-raok gant o harzoù-lamm, met unan anezhe a varvas memes tra; ar re all a voe tapet gant ar soudarded alamanRené Le Guénic, Morbihan - Mémorial de la Résistance, 1998, pajennoù 334-337Pertes USAAF.
 Mervel a reas pemzek den ag ar gumun abalamour d'ar brezel.
 Brezelioù didrevadenniñ 
 Ur gwaz a varvas e Brezel Indez-Sina ha daou all e Brezel Aljeria. 
 Monumantoù ha traoù heverk 
 Iliz ha chapelioù 
 Iliz katolik Sant-Turiav, (), iliz parrez.
 Chapel Itron-Varia ar Plas-Kaer (1873-1874) : savet e bet e lec'h ma oa ur chapel eus ar  bet savet gant ar venec'h ruz. 
 Chapel Lomareg.
 Chapel Kervin-Berc'hed.
 Chapel Sant-Yann.
 Kestell ha manerioù 
 Kastell ar Plesis-Kaer ()
 Kastell Rosnarho ()
 Kastell Kerantreizh (dibenn an ) : kavet e vez ar stummoù skrivet Kerantré, Kerentré, Kerentreh ha Kerentrech)
 Kastell Kergurioné
 Maner Lokeltaz
 Maner Kergal
 Maner Kergleverit
 Feunteunioù 
 Feunteun Sant-Turiav
 Feuteun ar Plas-Kaer
 Feunteun Sant-Armel (er Plas-Kaer)
 Feunteunioù Lomareg
 Feunteun Sant-Albin (e Kervin-Berc'hed)
 Feunteun Sant-Yann
 Feunteun Kerbirio
 Feunteun Kervive
 Feunteun Kerberen
 Peulvanoù ha taolioù-maen 
 Alez toet al Luffang (n'eo ket toet ken)
 Taol-vaen Kervin-Brec'hed
 Taolioù-maen Park Guren (Park Gurun) nepell diouzh bae Sant-Yann
 Taol-vaen ar Breudreg
 Taolioù-maen bae Sant-Yann
 Taol-vaen ar Marc'h
 Taol-vaen Kerkado
 Taol-vaen Kergoed
 Taol-vaen ar Vigeah (aet da get hiziv an deiz)
 Taol-vaen Kerzug
 Traoù all 
 Geler Frank : e chapel Lomareg ez eus un arched maen-greun eus ar V- kantved e stumm un drapezenn ma c'heller lenn warnañ I R H A E M A +INRI. Hervez Gweltaz Bernier e ranker kompren amañ eo beziet ar roue. Warog pe Ereg e vefe ar roue-se, an hini en deus roet e anv da Vro-Warog pe Bro-Ereg, ha da Lomareg ivez.
 Pont roman : Pont-Pesked a vez graet anezhañ dre ma tegemere pesketaerien Kiberen a zeue da gas o fesked da varc'hadourien ar vro.
 Pont an tri c'hanton ( pe  kantved).
 Milin-vor.
 Pont-dour roman : ne chom nemet dek piler eus ar pont-se a gase dour a-us da Stêr an Alre eus ar Bonoù war-zu Lokmaria-Kaer.
 Monumant ar re varv.

 Emdroadur ar boblañs abaoe 1962 

 Tud 
 Ardamezeg ar familhoù 
80pxde Keraër / Kaër 
Aotrounez Plessis
En gul e groaz en erminoù, eoriek ha divnaeret en aour80pxde Malestroit
Aotrounez Plessis
En gul e nav bezantenn en aour, 3, 3, 3;80pxCoué
Aotrounez Kergurioné
En argant e dreustell en sabel, heuliet gant teir flourdilizenn en gul.
 Levrlennadur 
 Liammoù diavaez 

 Lec'hienn an ti-kêr
 Krac'h war lec'hienn Geobreizh
 Daveoù ha notennoù

Rummad:Kumunioù ar Mor-Bihan
Rummad:Kumunioù bet krouet er Mor-Bihan e 1790
Rummad:Nijerezioù SUA aet d'ar strad e Breizh e-pad an Eil brezel-bed